NaTE Nagyköveti tábor
2019-06-26 - 2019-06-29 | Zipernowsky Stúdió, Bartók Béla út 33., Budapest, 1114, Magyarország
Évek óta azon dolgozunk, hogy minél több középiskolás lány érdeklődését felkeltsük a mérnöki, természettudományos és informatikai pályák iránt. E törekvés szerves részeként valósul meg évről évre a nyári Nagyköveti STEM tábor.
Idén is izgalmas, sokszínű programmal készülünk középiskolás és egyetemista Nagyköveteinknek: meglátogatunk izgalmas technológiai vállalatokat, segítünk fejleszteni a résztvevők retorikai késszégét Kraszkó Zita (Hepp színház) vezetésével, interaktív vitatréning a DIA szakértő csapatával, lesz grillparti egy játékfejlesztő vállalatnál, nyári csillagészlelés és rengeteg vidámság és jó hangulat.
A program ingyenes és csak a NaTE Nagyköveti Hálózatának tagjai számára nyitott.

Kutatók éjszakája 2019
2019-09-27 08:00 - 2019-09-28 17:00 (Europe/Budapest) | Zipernowsky Stúdió, Bartók Béla út 33., Budapest, 1114, Magyarország
Ezen a napon Európa-szerte több mint 300 városban fiatalok ismerkedhetnek a kutatói pályákkal, annak szépségeivel és kihívásaival, ezzel népszerűsítve a természettudományokat, megmutatva, hogy kutatónak lenni is egy izgalmas hivatás.
Aki eljön hozzánk, személyesen találkozhat a NaTE Nagyköveteivel, a SCINDIKÁTOR program döntőseivel, az elmúlt évek Kiválósági Díjazottaival.

PROGRAM ÉS REGISZTRÁCIÓ

Tudománykommunikáció alapozó
2020-02-01 14:00 - 17:00 | Zipernowsky Stúdió, Bartók Béla út 33., Budapest, 1114, Magyarország
Ismét ONLINE ÜZEMMÓDra váltunk, hogy továbbra is inspirálhassunk, támogassunk, fejleszthessük készségeiteket, függetlenül attól, hogy éppen hol tartózkodtok.
Alumni programunk célja, hogy a három, egymás mellett működő, évek óta sikeresen és tudatosan felépített programunk összeérjen! Célunk, hogy a Smartiz tehetségei, a Nagyköveti Hálózatunk és a SCIndikátor közösségünk egymással megosztva tudását kölcsönösen hatással legyen a másik csoport fejlődésére.

Tudománykommunikáció – alapozó workshop

Közösségi szemléletformáló szerepetek sikeres betöltésének támogatására tudománykommunikációs képzést hirdetünk.

Világszerte egyre növekvő elvárás, hogy a kutatási eredményeinket és innovatív technológiai megoldásainkat kommunikáljuk is. Minél tisztábban és közérthetőbben, minél szórakoztatóbban és minél többféle ember felé.
Épp olyan fontos megosztani és megértetni egy laikussal a felfedezéseinket, mint egy tudományos-szakmai közönséggel vagy egy lehetséges befektetővel. Mindez elengedhetetlen ahhoz, hogy felhívjuk a figyelmet a tudomány jelentőségére, és növeljük anyagi és szellemi támogatottságát a társadalomban.
Az ehhez szükséges kommunikációs készségeket azonban nincs hol elsajátítani. Ez a gyakorlatorientált tudománykommunikációs workshop éppen ebben segít.
A tudománykommunikációs alapozón főszerepben az improvizáció, történetmesélés, előadás- és beszédtechnika fejlesztés.

Kik jelentkezhetnek?
NaTE Nagykövetek, SMARTIZ és a SCIndikátor program idei és korábbi résztvevői
Hol?
Zoom- on (Ha még nem tetted meg, töltsd le a ZOOM alkalmazást!*)
Jelentkezés módja
Az űrlap kitöltése után küldjük a belépéshez szükséges linket  JELENTKEZÉS
Amire szükséged lesz:

megfelelő sávszélességű internetre – 1 Mb/s le- és feltöltési sebesség már elég a videóhoz is 
egy eszközre – számítógép, laptop, tablet, telefon stb., aminek van kamerája 
mikrofonos fülhallgatóra – a legegyszerűbb telefonos fülhallgató is kiválóan használható 
javasoljuk, hogy töltsd le a ZOOM-ot!*

*Itt találsz útmutatót: ZOOM KISOKOS

A program az Emberi Erőforrások Minisztériumának támogatásával valósul meg a Tudni és tudni megosztani! című pályázat keretében 2020. január-december közötti időszakban.

Nők a tudományban konferencia
2020-02-11 09:00 - 15:00 | PTE Szentágothai János Kutató Központ, Ifjúság útja 20., Pécs, 7624, Magyarország
A Pécsi Tudományegyetem Természettudományi Kara (PTE TTK) és a NaTE szervezésében februárban kerül sor a
Nők a tudományban – Women in Science nemzetközi konferenciára.
A konferencia A Nők és a Lányok a Tudományban Nemzetközi Világnapja (International Day of Women and Girls in Science) alkalmából kerül megrendezésre. A tudományos területeken dolgozó nők helyzetéről, kihívásairól, a család és a munka összeegyeztethetőségéről, támogatva a nők és a lányok részvételét az innovációban. (Nők aránya a technológiában és a tudományban – eurostat adat)
Az eseményen hazai és nemzetközi STEM területen dolgozó kutatónők mesélnek kutatási eredményeikről és arról, hogy miként lehet valaki sikeres a család-karrier közötti egyensúlyt is megteremtve. Miként élik meg a tudományban, a tudományos pályában rejlő kihívásokat, a „megítélés és elvárások nőként” megkülönböztetésre adtak-e okot.
A plenáris előadások mellett kerekasztal-beszélgetések formájában folyik az eszmecsere a nők helyzetéről a tudományos pályán hazánkban és külföldön az egyes tudományterületeken.
PROGRAM

9:00 regisztráció a helyszínen
10:00 Megnyitó
10:15 – 12:00 Plenáris előadások – Nagy előadó „Kavics”

Dr. Bitay Enikő, mérnök-informatikus, egyetemi oktató, az MTA külső tagja, az EME főtitkára, Románia – Erdély
Fábry Éva, a European Centre for Women and Technology igazgatója, Oslo – Norvégia
Dr. Nagy Beáta, Budapesti Corvinus Egyetem Szociológia és Társadalompolitika Intézet professzora

12:00 – 13:00 Ebéd
13:00 – 15:00 Kerekasztal beszélgetések három teremben

A kerekasztalok témái:

Női vezetők – csapatépítés más megközelítésben (orvosok, kutatóorvosok)
Nők karrier lehetőségei az akadémiai szférában?
Gender vs. nem gender (földrajz)
Család / karrier – Hard core tudomány nőként (matematika, fizika, kémia)
Férfias szakterület – kevés nővel (informatika, építészet)
Nők a tudományban Magyarországon férfi szemmel

További információk és részletes programleírás: ITT

Regisztráció
A részvétel ingyenes, de regisztrációhoz kötött.
Regisztráció a reg.wis2020@gmail.com e-mail címre elküldött lenti adatok megadásával lehetséges:

Név
E-mail cím
Születési dátum
Város
Oktatási intézmény/munkahely

SCINDIKÁTOR 2020 - jelentkezés
2020-02-25 08:00 - 2020-03-18 17:00 | Online esemény
FEDEZD FEL A KREATÍV KOMMUNIKÁCIÓ ESZKÖZEIT!
Számunkra az egészség mindennél fontosabb, ezért a tervezett workshopjainkat az online térbe tereljük, ráadásul a jelentkezést most egy különleges meglepetéssel is megfejeljük:
Jelentkezz 2020. március 18-ig ingyenes tudománykommunikációs mentorprogramunkra és nyerj egy éves Netflix előfizetést!*

Gyakorlati készségfejlesztés
Egyéni mentoráció
Hírnév, publikációs lehetőségek
Kapcsolatépítés vállalatokkal
Pozitív hatás a jövő generációjára

Célunk olyan kommunikációs eszközöket a kezedbe adni, melyekkel közérthetően és szórakoztatóan tudsz beszélni tudományos szenvedélyedről. Személyre szabott foglalkozásokon és csoportos tréningeken fejlesztheted magad.

Várunk, ha:

18-35 éves vagy,
természettudományi, orvosi, műszaki vagy technológiai területen tanulsz vagy dolgozol,
kutatásban vagy tudományosan megalapozott termék / szolgáltatás fejlesztésben veszel részt.

Mit kérünk Tőled?

Légy nyitott és lelkes!
Vegyél részt aktívan a képzéseken,
és segíts a jövő generációjának megismerni a STEM területeit: tarts két előadást két gimiben a kutatásodról! Segítünk megszervezni 🙂

Jelentkezz ITT

Előnyben részesítünk, ha

projekted pozitív hatással van mindennapi életünkre
az alábbi területek valamelyikén tevékenykedsz:

infokommunikációs technológia,
mobilitás,
környezetvédelem,
egészség és jólét.

Nem baj, ha

nem önálló projektet, hanem csapatot képviselsz,
még nincs felsőoktatási képesítésed, de elszánt és hiteles képviselője vagy a témádnak,
csak kutatási terved van, de az legyen tudományosan megalapozott.

Regisztrálj a programra ITT

*A nyereményjáték minden eddig leadott és március 18-án éjfélig beérkezett pályázatra érvényes. A sorsolás eredményéről legkésőbb március 20-ig értesítjük a nyertest. A Netflix standard csomag értéke: 3190 Ft/hónap (2 eszközön nézhető, max. 1080p felbontásban).
